LIETUVOS RESPUBLIKOS ekonomikos ir inovacijų MINISTRAS

įsakymas

DĖL STUDIJŲ PROGRAMŲ, SUSIJUSIŲ SU AUKŠTOS PRIDĖTINĖS VERTĖS SEKTORIAIS IR SKIRTŲ REGIONŲ INVESTICINIAM PATRAUKLUMUI DIDINTI, TIKSLINIŲ SKATINAMŲJŲ STIPENDIJŲ DYDŽIO IR JŲ SKAIČIAUS, PRELIMINARAUS TIKSLINIŲ SKATINAMŲJŲ STIPENDIJŲ PASKIRSTYMO PAGAL NUSTATYTAS STUDIJŲ PROGRAMAS IR AUKŠTĄSIAS MOKYKLAS SĄRAŠO PATVIRTINIMO

2024 m. gegužės 22 d. Nr. 4-284

Vilnius

Įgyvendindama Paramos aukštųjų mokyklų studentams teikimo tvarkos aprašo, patvirtinto Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, 7 punktą ir atsižvelgdama į Strateginio planavimo darbo grupės pasitarimo 2024 m. gegužės 10 d. protokolą Nr. (33.4)-252-64:

1. T v i r t i n u Studijų programų, susijusių su aukštos pridėtinės vertės sektoriais ir skirtų regionų investiciniam patrauklumui didinti, tikslinių skatinamųjų stipendijų dydžio ir jų skaičiaus, preliminaraus tikslinių skatinamųjų stipendijų paskirstymo pagal nustatytas studijų programas ir aukštąsias mokyklas sąrašą (toliau – Sąrašas) (pridedama).

2. N u s t a t a u, kad:

2.1. tikslinės skatinamosios stipendijos skiriamos 2024 metais į šio įsakymo 1 punktu patvirtintame Sąraše nurodytų studijų programų valstybės finansuojamas vietas įstojusiems studentams, kurių konkursinis balas apskaičiuotas vadovaujantis Stojančiųjų į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojančiųjų į studijų stipendijas pirmosios ir antrosios konkursinių eilių sudarymo 2024 metais tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. lapkričio 29 d. įsakymu Nr. V-1513 „Dėl Stojančiųjų į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojančiųjų į studijų stipendijas pirmosios ir antrosios konkursinių eilių sudarymo 2024 metais tvarkos aprašo patvirtinimo“;

2.2. šio įsakymo 1 punktu patvirtintame Sąraše nurodytas tikslinių skatinamųjų stipendijų skaičius kitų Sąraše nurodytų tos pačios aukštosios mokyklos studijų programų valstybės finansuojamose studijų vietose studijuojantiems studentams arba Sąraše nurodytų kitų aukštųjų mokyklų studijų programų valstybės finansuojamose studijų vietose studijuojantiems studentams gali būti perskirstomas Lietuvos Respublikos ekonomikos ir inovacijų ministerijos pritarimu, jei Lietuvos Respublikos švietimo, mokslo ir sporto ministro 2018 m. gegužės 31 d. įsakymo Nr. V-522 „Dėl minimalaus studijų programų studijų vietų skaičiaus valstybinėse aukštosiose mokyklose pagal studijų kryptis ir (arba) krypčių grupes ir studijų pakopas nustatymo“ 1.3 papunktyje nurodytas priimtųjų skaičius per pagrindinį priėmimo etapą yra mažesnis už nustatytą minimalų studijų vietų skaičių;

2.3. tikslinės skatinamosios stipendijos gali būti skiriamos Sąraše nurodytose aukštosiose mokyklose, kurios užtikrina bendradarbiavimą su verslo bendruomene ir studentų integracijos į darbo rinką prielaidas Lietuvos Respublikos regione, kuriame veikia aukštoji mokykla, ir aukštosiose mokyklose, kurios yra sudariusios sutartis su Ekonomikos ir inovacijų ministerija ir prisiima įsipareigojimus dėl tikslines skatinamąsias stipendijas gaunančių studentų profesinių ryšių užmezgimo su Lietuvos Respublikos regione, kuriame veikia aukštoji mokykla, veikiančiomis įmonėmis, atsižvelgiant į šių studentų įgytų kvalifikacijų įveiklinimo galimybes, vykdant praktikos, stažuočių, pameistrystės, pažangios verslo patirties perėmimo veiklas.

Ekonomikos ir inovacijų ministrė	Aušrinė Armonaitė

PATVIRTINTA

Lietuvos Respublikos ekonomikos ir inovacijų ministro

2024 m. gegužės 22 d. įsakymu Nr. 4-284

STUDIJŲ PROGRAMŲ, SUSIJUSIŲ SU AUKŠTOS PRIDĖTINĖS VERTĖS SEKTORIAIS IR SKIRTŲ REGIONŲ INVESTICINIAM PATRAUKLUMUI DIDINTI, TIKSLINIŲ SKATINAMŲJŲ STIPENDIJŲ DYDŽIO IR JŲ SKAIČIAUS, PRELIMINARAUS TIKSLINIŲ SKATINAMŲJŲ STIPENDIJŲ PASKIRSTYMO PAGAL NUSTATYTAS STUDIJŲ PROGRAMAS IR AUKŠTĄSIAS MOKYKLAS SĄRAŠAS

Eil. Nr.	Aukštoji mokykla (miestas, kuriame vykdomos studijos)	Studijų programos valstybinis kodas	Studijų programos pavadinimas	Tikslinės skatinamosios stipendijos, skiriamos vienam valstybinės aukštosios mokyklos studentui, studijuojančiam valstybės finansuojamoje studijų vietoje, vieno mėnesio dydis (Eur)	Preliminarus tikslinių skatinamųjų stipendijų skaičius
1.	Alytaus kolegija (Alytus)	6531BX001	Informacinių sistemų technologijos	200	20

6531EX001	Automobilių transporto inžinerija	200

6531BX039	Multimedija ir vizualinė komunikacija	200

2.	Klaipėdos universitetas (Klaipėda)	6121BX028	Informatika	200	42

6121BX029	Informatikos inžinerija	200

6121EX061	Chemijos inžinerija (aplinka ir energija)	200

6121EX062	Elektros inžinerija	200

6121EX066	Mechanikos inžinerija	200

3.	Klaipėdos valstybinė kolegija (Klaipėda)	6531BX004	Informatika	200	50

6531BX005	Informatikos inžinerija	200

6531EX013	Mechanikos inžinerija	200

6531EX014	Elektros ir automatikos inžinerija	200

6531EX015	Automobilių transporto inžinerija	200
4.	Lietuvos aukštoji jūreivystės mokykla (Klaipėda)	6531EX046	Laivų elektros įrenginių eksploatavimas	200	18

6531EX045	Laivų energetinių įrenginių eksploatavimas	200

5.	Marijampolės kolegija (Marijampolė)	6531BX019	Informacinių sistemų technologijos ir kibernetinė sauga	200	12
6.	Panevėžio kolegija (Panevėžys)	6531BX017	Informatikos inžinerija	200	26

6531EX038	Kompiuterinės valdymo sistemos	200

6531BX036	Informacijos sistemų kūrimas ir priežiūra	200

6531EX037	Elektros ir automatikos įrenginiai	200

6533EX005	Elektromechanika	200

7.	Šiaulių valstybinė kolegija (Šiauliai)	6531BX021	Informacinių sistemų technologija	200	52

6531BX040	Programų sistemos	200

6533EX002	Automatikos ir elektros inžinerija	200

6531EX048	Automobilių techninis eksploatavimas	200

6531EX062	Gamybos inžinerija	200

6531BX022	Multimedijos technologijos	200

6533EX003	Autotransporto elektronika	200

8.	Utenos kolegija (Utena)	6531BX020	Informacinių sistemų inžinerija	200	18

6531EX043	Automatinio valdymo sistemos	200

9.	Vilniaus universitetas (Šiauliai)	6121BX009	Programų sistemos	200	22

6121AX011	Finansų matematika	200

6121EX058	Elektronikos inžinerija ir robotika	200

Iš viso:	260

________________________________